ᱡᱚᱨᱰᱟᱱ

ᱡᱚᱨᱰᱟᱱ (Arabic: الْأُرْدُنّ‎ Al-ʾUrdunn [al.ʔur.dunː]), officially the Hashemite Kingdom of Jordan (Arabic: المملكة الأردنية الهاشمية‎ Al-Mamlakah Al-Urdunnīyah Al-Hāshimīyah), ᱫᱚ ᱛᱟᱞᱟ ᱫᱷᱟᱹᱨᱛᱤ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱡᱚᱨᱰᱟᱱ ᱨᱮᱱ ᱨᱟᱡᱽ ᱵᱚᱝᱥᱚ ᱫᱚ ᱦᱚᱡᱽᱨᱚᱛ ᱢᱩᱦᱟᱢᱢᱚᱫᱽ ᱨᱮᱱ ᱜᱚᱲᱚᱢᱵᱟ ᱦᱟᱥᱮᱢ ᱨᱮᱱ ᱵᱚᱝᱥᱚ ᱢᱮᱱᱛᱮ ᱠᱚ ᱞᱮᱠᱷᱟᱜᱼᱟ᱾

ᱛᱟᱞᱟ ᱫᱷᱟᱹᱨᱛᱤ ᱨᱮᱱᱟᱜ ᱱᱟᱜᱟᱢ ᱨᱮ ᱡᱚᱨᱰᱟᱱ ᱨᱮᱱᱟᱜ ᱵᱷᱟᱜᱮ ᱧᱩᱛᱩᱢ ᱢᱮᱱᱟᱜᱼᱟ᱾ ᱢᱤᱫ ᱡᱚᱠᱷᱚᱡ ᱱᱚᱣᱟ ᱫᱤᱥᱟᱹᱢ ᱫᱚ ᱩᱥᱟᱢᱟᱱᱤᱭᱳ ᱥᱟᱢᱨᱟᱡᱡᱚ ᱨᱮᱱᱟᱜ ᱫᱚᱠᱷᱚᱞ ᱨᱮ ᱛᱟᱸᱦᱮᱸᱠᱟᱱᱟ᱾ ᱯᱟᱹᱦᱤᱞ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱛᱟᱭᱚᱢ ᱫᱚ ᱵᱨᱤᱴᱤᱥ ᱫᱚᱠᱷᱚᱞ ᱨᱮ ᱦᱮᱡ ᱮᱱᱟ᱾ ᱑᱙᱔᱖ ᱥᱮᱨᱢᱟ ᱨᱮ ᱴᱨᱟᱱᱥ ᱡᱚᱨᱰᱟᱱ ᱚᱝᱥᱚ ᱯᱷᱩᱨᱜᱟᱹᱞ ᱨᱮ ᱦᱮᱡ ᱮᱱ ᱛᱟᱭᱚᱢ ᱑᱙᱔᱙ ᱥᱮᱨᱢᱟ ᱨᱮ ᱱᱚᱣᱟ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱡᱚᱨᱰᱟᱱ ᱠᱚ ᱫᱚᱦᱚ ᱠᱮᱫᱟ᱾

 ᱱᱟᱜᱟᱢ 
᱑᱙᱔᱘ ᱥᱮᱨᱢᱟ ᱨᱮ ᱯᱷᱤᱞᱤᱥᱛᱤᱱ ᱨᱮᱱ ᱠᱤᱪᱷᱩ ᱚᱝᱥᱚ ᱤᱡᱽᱨᱟᱭᱮᱞ ᱯᱷᱩᱨᱜᱟᱹᱞᱮ ᱜᱷᱳᱥᱳᱱᱟ ᱛᱟᱭᱚᱢ ᱫᱟᱨᱟᱢ ᱡᱚᱨᱰᱟᱱ ᱟᱨᱦᱚᱸ ᱯᱩᱱ ᱜᱚᱴᱟᱝ ᱟᱨᱚᱵᱽ ᱫᱤᱥᱟᱹᱢ ᱥᱟᱶᱛᱮ ᱢᱮᱥᱟ ᱠᱟᱛᱮ ᱤᱡᱽᱨᱟᱭᱮᱞ ᱫᱤᱥᱚᱢ ᱥᱟᱶᱛᱮ ᱞᱟᱹᱲᱦᱟᱹᱭᱮ ᱮᱛᱦᱚᱵ ᱞᱮᱫᱟ᱾ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱨᱮ ᱤᱡᱽᱨᱟᱭᱮᱞ ᱯᱟᱪᱷᱮ ᱡᱮᱨᱩᱡᱟᱞᱮᱢ ᱟᱨ ᱡᱚᱨᱰᱟᱱ ᱫᱚ ᱯᱟᱪᱷᱮ ᱟᱨ ᱥᱟᱢᱟᱝ ᱡᱮᱨᱩᱡᱟᱞᱮᱢ ᱫᱚᱠᱷᱚᱞ ᱠᱚ ᱦᱟᱛᱟᱣ ᱠᱮᱫᱟ᱾ ᱑᱙᱖᱗ ᱥᱮᱨᱢᱟ ᱨᱮᱱᱟᱜ ᱡᱩᱱ ᱪᱟᱸᱫᱚ ᱨᱮ ᱤᱡᱽᱨᱟᱭᱮᱞ ᱥᱟᱢᱟᱝ ᱡᱮᱨᱩᱡᱟᱞᱮᱢ ᱟᱨ ᱯᱟᱪᱷᱮ ᱥᱮᱡ ᱦᱚᱸ ᱠᱚ ᱫᱚᱠᱷᱚᱞ ᱠᱮᱫᱟ᱾ ᱡᱚᱨᱰᱚᱱ ᱯᱟᱪᱷᱮ ᱟᱲᱮ ᱟᱹᱠᱩᱣᱟᱜ ᱢᱮᱱᱛᱮ ᱠᱚ ᱫᱟᱹᱵᱤ ᱞᱮᱫ ᱨᱮ ᱦᱚᱸ ᱑᱙᱘᱘ ᱥᱮᱨᱢᱟ ᱨᱮ ᱡᱚᱨᱰᱟᱱ ᱨᱮᱱ ᱵᱟᱫᱥᱟᱦ ᱦᱩᱥᱮᱱ ᱯᱟᱪᱷᱮ ᱥᱮᱡ ᱦᱚᱸ ᱯᱷᱤᱞᱤᱥᱛᱤᱱ ᱴᱷᱮᱱᱮ ᱟᱲᱟᱜ ᱠᱟᱫᱟ᱾

 ᱚᱛᱱᱚᱜ
ᱡᱚᱨᱰᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱜᱤᱛᱤᱞ ᱞᱮᱠᱟ᱾ ᱱᱚᱸᱰᱮ ᱫᱚ ᱫᱷᱟᱹᱨᱛᱤ ᱥᱨᱤᱡᱚᱱ ᱫᱷᱚᱱ ᱫᱳᱣᱞᱳᱛ ᱦᱚᱸ ᱠᱚᱢ ᱜᱮᱭᱟ᱾ ᱡᱚᱨᱰᱚᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 89,342 km2 ᱾ ᱡᱚᱨᱰᱟᱱ ᱮᱛᱚᱢ ᱥᱮᱡ ᱥᱤᱨᱤᱭᱟ, ᱥᱟᱢᱟᱝ ᱥᱮᱡ ᱤᱨᱟᱠ ᱟᱨ ᱥᱳᱣᱫᱤ ᱟᱨᱚᱵᱽ, ᱠᱚᱧᱮ ᱥᱮᱡ ᱦᱚᱸ ᱥᱳᱣᱫᱤ ᱟᱨᱚᱵᱽ ᱟᱨ ᱟᱠᱟᱵᱟ ᱩᱯᱳ ᱫᱚᱨᱮᱭᱟ, ᱯᱟᱪᱷᱮ ᱥᱮᱡ ᱤᱡᱨᱟᱭᱮᱞ ᱢᱮᱱᱟᱜᱼᱟ᱾ ᱟᱢᱢᱟᱱ ᱫᱚ ᱡᱚᱨᱰᱟᱱ ᱨᱮᱱᱟᱜ ᱡᱚᱛᱚ ᱠᱷᱚᱡ ᱞᱟᱹᱴᱩ ᱥᱚᱦᱚᱨ ᱠᱟᱱᱟ ᱟᱨ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽ ᱜᱟᱲ ᱦᱚᱸ ᱠᱟᱱᱟ᱾

 ᱟᱹᱨᱤᱪᱟᱹᱞᱤ ᱟᱨ ᱫᱷᱚᱨᱚᱢ 
ᱡᱚᱨᱰᱟᱱ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱵᱷᱤᱛᱨᱤ ᱨᱮ ᱪᱤᱛᱟᱹᱨ ᱵᱮᱱᱟᱣ ᱫᱚ ᱟᱹᱰᱤ ᱵᱮᱥ ᱜᱮᱭᱟ᱾ ᱱᱚᱸᱰᱮᱱᱠᱩ ᱟᱭᱢᱟ ᱪᱤᱛᱟᱹᱨ ᱵᱮᱱᱟᱣ ᱠᱩ ᱫᱷᱟᱹᱨᱛᱤ ᱨᱮ ᱧᱩᱛᱩᱢᱟᱱ ᱜᱮᱭᱟ ᱠᱩ᱾ 

ᱥᱩᱱᱱᱤ ᱤᱥᱞᱟᱢ ᱫᱚ ᱡᱚᱨᱰᱟᱱ ᱨᱮᱱᱟᱜ ᱢᱩᱬᱩᱛ ᱫᱷᱚᱨᱚᱢ ᱠᱟᱱᱟ᱾ ᱛᱷᱚᱲᱟᱜᱟᱱ ᱟᱦᱢᱮᱫᱤ ᱤᱥᱞᱟᱢ ᱦᱚᱸ ᱠᱚ ᱢᱮᱱᱟᱜ ᱠᱩ ᱜᱮᱭᱟ᱾ 

 ᱢᱟᱹᱱᱢᱤ ᱮᱞ 
ᱡᱚᱨᱰᱚᱱ ᱨᱮ ᱟᱭᱢᱟ ᱩᱛᱟᱹᱨ ᱯᱷᱤᱞᱤᱥᱛᱤᱱᱤ ᱥᱚᱨᱚᱱᱟᱨᱛᱷᱤ ᱢᱟᱹᱱᱢᱤ ᱢᱮᱱᱟᱜ ᱠᱳᱣᱟ᱾ ᱒᱐᱐᱓ ᱥᱮᱨᱢᱟ ᱨᱮ ᱤᱨᱟᱠ ᱞᱟᱹᱲᱦᱟᱹᱭ ᱛᱟᱭᱚᱬ ᱫᱟᱨᱟᱢ ᱑᱐ ᱞᱟᱠᱷ ᱤᱨᱟᱠᱤ ᱡᱚᱨᱰᱚᱱ ᱨᱮ ᱠᱚ ᱦᱮᱡ ᱞᱮᱱᱟ᱾ ᱡᱚᱨᱰᱟᱱ ᱨᱮ ᱱᱮᱛᱚᱜ ᱢᱟᱹᱱᱢᱤ ᱮᱞ ᱫᱚ ᱠᱚ ᱦᱩᱭᱩᱜ ᱠᱟᱱᱟ 10,171,480 ᱾

 ᱟᱨᱦᱚᱸ ᱧᱮᱞᱢᱮ 

Index of Jordan-related articles
Outline of Jordan

 ᱵᱟᱨᱦᱮ ᱡᱚᱱᱚᱲ 

 Government of Jordan 

 Jordan profile from the BBC News

 Google Street View locations

 ᱥᱟ.ᱠᱷᱭᱟ.ᱛ

ᱛᱷᱚᱠ:ᱫᱤᱥᱟᱹᱢ 
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ